User:Surushishohmirzo/sandbox

Ҳаёт ва рӯзгори Шоҳмирзои Хоҷамуҳаммад

Тарҷумаи ҳол
Шоҳмирзои Хоҷамуҳаммад 18 феврали соли 1949 дар деҳаи Худгифи Сояи ноҳияи Масчоҳ дар оилаи зиёӣ ба дунё омадааст. Пас аз хатми мактаби миёнаи рақами 4 - и ноҳия ба донишкадаи таърихи Донишгоҳи омўзгории шаҳри Хуҷанд дохил шуда, пас аз поёни таҳсил муддате омӯзгорӣ ва сипас, ба кори рӯзнома гузашт. Тӯли фаъолияти тӯлонӣ дар матбуот дар чандин нашрияи ноҳиявиву вилоятӣ ва ҷумҳуриявӣ – “Машъал” - и ноҳияи Масчоҳ (мудири шўъбаи маънавиёт), маҷаллаи “Агитатори Тоҷикистон”, комитети радио ва телевизион ва муҳаррири нашрияи “Паёми дӯст” дар Масчоҳ буд. То кунун аз ин муҳаққиқ ва нависанда китобҳои зерин мунташир шудаанд: “Сурмаи дил” (Хуҷанд, 1997),  “Қасидаи ҷавонмардӣ” (Хуҷанд, 1998), “Ахтари зулматсӯз” (Хуҷанд, 2000), “Гулшани дилҳо”  (Хуҷанд, 2001), “Гаҳвораи заррин” (Хуҷанд, 2012), “Боғи сабзи падар” (Хуҷанд, 2012),   “Солеҳаи даврон” (Хуҷанд, 2013), "Покдил"  (Хуҷанд, 2014).

Ёдовар мешавем, ки Шоҳмирзои Хоҷамуҳаммад бештар дар мавзўъоти фарҳангию иҷтимоӣ менависад ва низ тасвири зиндагии шахсиятҳои шоистаи кишвар аз бахшҳои дигари эҷодиёти ӯст. То кунун аз ин нависанда наздик ба 1000 мақола дар матбуоти ҷумҳурӣ ба нашр расидааст. Муаллифи китоб барои таълифи осоре дар заминаи мардумшиносӣ ва пайкори тоҷикон дар Ҷанги Бузурги Ватанӣ аз сӯи Академияи Қафқоз бо нишонҳои Лермонтов ва медали 200 - солагии ҳамроҳ шудани Қафқоз ба Русия тақдир шудааст.

Номбурда узви Иттифоқи журналистони Иттиҳоди Шӯравӣ ва узви Иттифоқи рӯзноманигорони Ҷумҳурии Тоҷикистон буд.

Гуфтанист, Шоҳмирзои Хоҷамуҳаммад аз ҷумлаи он нависандагони тоҷик аст, ки осораш  дар саҳифаи ҷаҳонии интернет дар торнамои шахсии ӯ таҳти унвони “Ахтари зулматсӯз” қобили дарёфт ва мутолиа аст, ки аз тамоми ҷаҳон  мешавад онро дастрас намуд ва ҳамарӯза алоқамандони зиёде дар нуқоти мухталифи олам вориди он мешаванд ва фикру мулоҳизаи худро дар мавриди навиштаҳои ин пажӯҳишгар иброз медоранд.

Ин адиб ва рӯзноманигор 29 апрели соли 2022 даргузашт. Аз ин нависанда чандин асари нотамом боқӣ мондааст, ки фарзандонаш азм доранд онҳоро чоп ва мунташир кунанд.

Meros
Kitobi man

Marsiya
Category:Journalism